ყარყატი

ყარყატი () — ფრინველების გვარი ყარყატისნაირთა რიგისა. მოცავს შვიდ სახეობას, რომელთაგანაც ექვსი აფროევრაზიის კონტინენტზე ბინადრობს, და მხოლოდ ერთია ამერიკის მკვიდრი.

ყარყატები არიან მოზრდილი ფრინველები, საშუალოდ 1 მეტრი სიმაღლის, ფრთის შლილი ხშირად 2 მეტრამდეა, აქვთ მაღალი ფეხები, გრძელი კისერი და ნისკარტი. ბუმბულის შეფერილობაში ფიგურირებს მხოლოდ ორი ფერი — თეთრი და შავი, რომელთა ინტენსივობაც სახეობებში განსხვავებულია, ნისკარტი და ფეხები წითლადაა შეფერილი. ბინადრობენ უფრო მეტად ნოტიო ადგილებში, წყალსატევებისპირა ლერწმებში, ჭაობებში, ასევე ველებზე, მდინარების ხეობებსა და ტყეებში. ბუდეს ტოტებისგან იკეთებენ ხეებზე, სახურავებზე, ლერწმებში, კლდეებში. ყარყატები ადამიანებს ძალიან ენდობიან და ახლოს მიდიან საცხოვრებელ სახლებთან. დებენ 4-5 თეთრი ფერის კვერცხს, ზომით დაახლოებით 8 სმ. მონოგამიურები არიან. ბუდობენ კოლონიებად ან წყვილებად. იკვებებიან სხვადასხვა ცხოველური საკვებით, ძირითად კვების რაციონს შეადგენენ თევზები, ბაყაყები, ხვლიკები, გველები, ლოკოკინები, ჭიები, მინდვრის თაგვები, მწერები. მიგრანტები ევროპაში თებერვალსა და მარტში ჩამოდიან, და ყოფილ ბუდეებს უბრუნდებიან. ყარყატებზე არ ნადირობენ, ზოგი სასარგებლოა მავნე მწერებსა და მღრღნელების განადგურების გამო.

საქართველოში გავრცელებულია თეთრი ყარყატი, იგივე ლაკლაკი () და შავი ყარყატი, იგივე იშხვარი (), რომელიც შეტანილია საქართველოს „წითელ წიგნში“. 

 სახეობები 
 სურათი  სამეცნიერო დასახელება  სახელი  გავრცელება200px  Ciconia abdimii  თეთრმუცლიანი ყარყატი ფაილი:Ciconia abdimii distribution map.png|200px200px  Ciconia episcopus  თეთრყელიანი ყარყატი 200x200პქ|ფაილი:Ciconia abdimii distribution map.png200px  Ciconia stormi  მალაიური ყარყატი 200x200პქ|ფაილი:Ciconia abdimii distribution map.png200px  Ciconia maguari  ამერიკული ყარყატი 266x266პქ|ფაილი:Ciconia abdimii distribution map.png200px  Ciconia boyciana  აღმოსავლური ყარყატი 200x200პქ|ფაილი:Ciconia abdimii distribution map.png200px  Ciconia ciconia  თეთრი ყარყატი  200x200პქ|ფაილი:Ciconia abdimii distribution map.png200px  Ciconia nigra  შავი ყარყატი  200x200პქ|ფაილი:Ciconia abdimii distribution map.png

ლიტერატურა
ყარყატი// 

სქოლიო

*
კატეგორია:ყარყატისებრნი